stanford-oval/wikipedia huggingface dataset:
Kirby: Power Paintbrush
Pelaaminen

Pelissä Kirbyä ohjataan eritavalla kuin pääsarjan Kirby-pelejä. Pelaaja ei voi ohjata suoraan Kirbyä vaan hänen täytyy piirtää sateenkaaren värisiä viivoja tai tökätä Kirbyä antaakseen vauhtia.
Pelissä on kahdeksan maailmaa, jossa kaikissa paitsi yhdessä on kolme tasoa.
Kuvakaappaus pelistä.
Koiramme Firenzessä

| Koiramme Firenzessä> Der Hund von Florenz |
| --- | --- |

Alkuperäisteos
Kirjailija:  Felix Salten
Kieli:  saksa
Genre:  romaani
Kustantaja:  Herz-Verlag
Julkaistu:  1923
Sivumäärä:  184
Suomennos
Suomentaja:  Markus Lång
Kansitaiteilija:  Antoon van Dĳck
Kustantaja:  Books on Demand
Julkaistu:  2016
Sivumäärä:  162
ISBN:  978-952-330-150-4
Löydä lisää kirjojaKirjallisuuden teemasivulta
Koiramme Firenzessä (saks. Der Hund von Florenz) on Felix Saltenin kirjoittama romaani vuodelta 1923. Romaani on innoittanut The Walt Disney Companyn elokuvia Koiruutta kerrakseen (1959) ja Takkuturkki (1976) ynnä jatko-osia.
Koiramme Firenzessä on seikkailutarina, johon sisältyy taianomaisia aineksia. Tapahtumat sijoittuvat 1700-luvun alun Itävaltaan ja Italiaan. Nuori Lucas Grassi on jäänyt orvoksi ja elää köyhänä Wienissä. Hän haluaisi matkustaa isänsä kotimaahan opiskelemaan taiteita ja hankkimaan ammatin. Hänen toiveensa toteutuu taianomaisesti ja hän saa matkustaa arkkiherttua Ludwigin seurueessa Firenzeen, mutta joka toinen päivä hänen on elettävä arkkiherttuan koiran Kambyseen hahmossa. Koiramme Firenzessä on ainut Saltenin tarina, jossa esiintyy yliluonnollisia aineksia, ja niissä näkynee E. T. A. Hoffmannin vaikutus.
Romaanin taustalla on ”avoimia” omaelämäkerrallisia aineksia. Työskennellessään Wienissä hovitoimittajana Salten oli tutustunut arkkiherttua Leopold Ferdinandiin, ja romaanissa Salten kuvaa arkkiherttuaa ja tämän veljiä. Hän hautoi tarinaa 25 vuotta, ennen kuin uskalsi julkaista romaanin. Vuonna 1907 hän oli maininnut Arthur Schnitzlerille, että käsikirjoitus oli valmistumassa, mutta se valmistui vasta vuonna 1921. Koiramme Firenzessä julkaistiin vuonna 1923, samana vuonna kuin Saltenin tunnetuin teos Bambi: Tarina metsästä.
Tietyt Saltenin tuotannon perusaiheet toistuvat myös romaanissa Koiramme Firenzessä: köyhien ja rikkaiden välinen juopa sekä aatelin arvostelu.
Elämäkerturi Beverley Driver Eddyn mukaan romaanin vahvuus piilee koira Kambyseen kuvauksessa, jota Eddy pitää ”loistavana”. Hänen mukaansa Koiramme Firenzessä on Saltenin kiinnostavimpia teoksia. Salten itse oli koiraihmisiä, ja hän piti koiria enimmän osan elämäänsä.
Romaanista julkaistiin vuonna 1930 Yhdysvalloissa englanninkielinen käännös The Hound of Florence, jonka loppu eroaa olennaisesti saksankielisestä alkuteoksesta. Der Hund von Florenz on tragedia, ja se päättyy Lucaksen kuolemaan, mutta amerikkalaisessa julkaisussa on onnellinen loppu. Ei tiedetä, onko vaihtoehtoinen loppu Saltenin kirjoittama tai hyväksymä. — Suomenkielinen käännös sisältää molemmat loppuratkaisut.
Khumarawaih

| Khumarawaih |
| --- | --- |
 Khumarawaihin lyöttämä kultadinaari.
Tulunidien valtakunnan hallitsija
 884–896  
Edeltäjä:  Ahmad ibn Tulun
Seuraaja:  Džaiš ibn Khumarawaih
Henkilötiedot
Syntynyt: 864 Samarra, nykyien Irak
Kuollut: 896
Khumarawaih ibn Ahmad (864 – 896) oli tulunidien valtakunnan hallitsija vuosina 884–896. Khumarawaih oli tulunidien dynastian perustaja Ahmad ibn Tulunin poika. Valtakaudellaan Khumarawaih kävi sodan abbasideja vastaan varmistaen käytännössä itsenäisen, mutta muodollisesti abbasidien alaisen aseman Egyptin ja Syyrian kuvernöörinä. Hänen valtakauttaan leimasivat kuitenkin myös taloudelliset ongelmat ja korkea inflaatio. Tulunidit heikkenivät hänen seuraajiensa valtakausilla.
Elämäkerta > Nuoruus ja valtaannousu

Khumarawaih syntyi Samarrassa nykyisessä Irakissa vuonna 864. Khumarawaih oli toinen tulunidien dynastian perustaja Ahmad ibn Tulunin pojista. Hänen äitinsä oli abbasidi-kalifin aikanaan hänen isälleen lahjoittama orjatar. Vanhempi veli Abbas oli tehnyt epäonnistuneen kapinan isäänsä vastaan ja Ahmad ibn Tulun määräsi hänet vangittavaksi loppuelämäkseen. Vanhemman veljen sijaan vallanperijäksi nousi Khumarawaih. Hallitsijaksi hän nousi isänsä kuoltua 10. toukokuuta 884. Khumarawaihsta tuli samalla Egyptin ensimmäinen valtansa perinyt hallitsija.
Elämäkerta > Sota abbasideja vastaan

Egyptistä oli Ahmad ibn Tulunin kaudella tullut hyvin vakaa ja rikas. Valtion kassan sanottiin tarinoissa olleen 10 miljoonaa dinaaria. Kuitenkin koska Khumarawaih oli perinyt vallan, Bagdadin kalifi piti häntä periaatteessa vallananastajana. Tulunidit olivat muodollisesti, joskaan eivät käytännössä, kalifi al-Muwaffaqin alaisia hallitsijoita. Isänsä kaudella tulunidit hallitsivat de facto Egyptiä ja Syyriaa itsenäisesti. Kalifi aikoi hyödyntää uuden hallitsijan kokemattomuutta tilanteen muuttamiseksi. Kalifi kokosi talvella 885 yhteen armeijan, jonka hänen poikansa Abu al-Abbas ibn Muwaffaq johti tulunidien hallitsemaan Syyriaan. Khumarawaih johti tulunidiarmeijan abbasideja vastaan ja 27. helmikuuta – 1. maaliskuuta käytiin niin sanottu myllyjen taistelu. Taistelu oli nolo kummankin komentajan kannalta molempien paetessa taistelukentältä. Lopulta kuitenkin taistelun ratkaisi tulunidien eduksi kenraali  Sa'd al-Aysar. Tulunidien asema Syyriassa vakiintui ja he liittivät valtakuntaansa jopa joitakin uusia alueita. Khumarawaihin sotilaallinen uskottavuus oli joka tapauksessa kuitenkin kärsinyt kolauksen. Esimerkiksi voiton varmistanut kenraali kapinoi Damaskoksessa nöyryytettyä hallitsijaansa vastaan tässä tosin epäonnistuen.
Elämäkerta > Hallitsijana ja kuolema

Jonkin aikaa käydyn sodan jälkeen tulunidit ja abbasidit alkoivat normalisoida suhteitaan. Osapuolet sopivat joulukuussa 886. Khumarawaih tunnusti muodollisesti abbasidien herruuden ja lupasi lopettaa al-Muwaffaqin herjaamisen pitämissään puheissa. Vastaavasti kalifi tunnusti hänet Egyptin ja Syyrian kuvernöörinä de jure. Rauhan viimeisteli uuden abbasidikalifi al-Mutadidin kanssa tehty avioliittosopimus vuonna 892. Kalifi otti vaimokseen Khumarawaihin tyttären Qatr al-Nadan ja maksoi morsiusrahana miljoona dinaaria. Summaa pidettiin tuolloin poikkeuksellisen suurena. Khumarawaih tuli muutenkin tunnetuksi rahasta ja etenkin sen tuhlaamisesta. Tunnettujen tarinoiden mukaan hän ei esimerkiksi koskaan käyttänyt samaa hevosta kahdesti ja rakensi palatseja päivämatkan välein al-Fustatista Bagdadiin. Monet tarinat lienevät fantasiaa, mutta Khumarawaih heikensi kuitenkin valtion taloudellista pohjaa. Valtakunta kärsi inflaatiosta. Joidenkin arvioiden mukaan uusia dinaareja laskettiin kiertoon niin paljon, että dinaari menetti arvostaan kolmanneksen. Taloutta rasitti myös sotaväen kallistuva ylläpito.
Khumarawahin hovin eunukit murhasivat hänet vuonna 896. Hänen seuraajaansa vanhinta poikaa Džaiš ibn Khumarawaihia odotti valtaan noustessaan tyhjä valtion kassa. Lyhyeksi jäänyttä valtakautta seurasi nuoremman pojan Harun ibn Khumarawaihin asettaminen valtaistuimelle. Kokonaisuutena tulunidien dynastia oli alkanut vaipua alennustilaan.
Tulunidien vuonna 893 hallitsemia alueita kartalla.
Dearborn

| Dearborn |
| --- | --- |
 Dearbornin vanha kaupungintalo
 Dearborn Michiganissa
 Dearborn
 Koordinaatit: 42°18′52″N, 83°12′48″W 
Valtio:  Yhdysvallat
Osavaltio:  Michigan
Piirikunta:  Wayne
Siirtokunta:  1786
Kylä:  1893
Kaupunki:  1927
Pinta-ala:  
 – Kokonaispinta-ala:  63,3 km²
 – Maa:  63,1 km²
 – Josta vettä:  0,2 km² 
Korkeus:  180 m
Väkiluku (2012):  96 474 
 – Väestötiheys:  1,564 as./km²
Aikavyöhyke:  UTC-5
 – Kesäaika:  UTC-4
Motto::  "Home Town of Henry Ford"
 
 www.cityofdearborn.org 
Infobox OKVirheellinen NIMI-arvo: 
Dearborn on Yhdysvalloissa, Michiganin osavaltiossa sijaitseva kaupunki. Kaupunki sijaitsee Waynen piirikunnassa ja on nykyisin osa Detroitin metropolialuetta. Dearborn on Michiganin kahdeksanneksi väkirikkain kaupunki, vuonna 2010 siellä asui yli 98 000 ihmistä. Alueelle jossa River Rouge ja alueen alkuperäiskansojen ikiaikainen kulkutie Sauk Trail kohtaavat, alkoi 1700-luvulla asettua ranskalaisia maanviljelijöitä. Yhdyskunta sai kasvusysäyksen, kun aiemmin Detroitin kaupungin alueella sijainnut armeijan asevarikko siirrettiin silloiseen Dearbornvilleen, Detroitin ja Chicagon kaupungit yhdistävän tien varteen. Myöhemmin alueesta muodostui eräs amerikkalaisen ajoneuvoteollisuuden keskuksista.
Henry Ford syntyi Michiganin Greenfield Townshipissa, lähellä Dearbornia ja tänne hän myös perusti Ford Motor Companyn, yhden maailman suurimmista ajoneuvoja valmistavista yhtiöistä, sekä Fair Lane -nimellä tunnetun asuintalonsa. Nykyisin Fair Lanen 530 hehtaarin suuruisilla tiluksilla sijaitsevat mm. oppilaitokset University of Michigan–Dearborn sekä Henry Ford Community College. Lisäksi Dearbornissa sijaitsee The Henry Ford -museo, Yhdysvaltain suurin sisä- ja ulkotiloihin toteutettu museokompleksi, joka on myös Detroitin metropolialueen suosituin turistikohde.
Fordin jättimäisen River Rouge -tehtaan myötä, jossa autojen valmistus aloitettiin laivojen tuoman raakamalmin jalostuksella teräkseksi, alueelle asettui 1900-luvun alussa suuri määrä Euroopasta tulleita siirtolaisia. Vuonna 1928 valmistunut River Rouge -teollisuuskompleksi kuului maailman suurimpiin ja yksistään sen alueella työskenteli 1930-luvulla yli 100 000 henkilöä. Nykyisin alueelle on siirtynyt enenevässä määrin siirtolaisia Lähi-idän alueelta ja Dearbornista on muodostunut Yhdysvaltain suurin yksittäinen islamilainen keskittymä.
Yleistä

Ennen siirtoaisten saapumista, alueella oli jo tuhansia vuosia elänyt erilaisia alkuperäiskansoja. Historiallisesti tunnetut heimot kuuluivat valtaosin algonkilaista kieliperhettä edustaneisiin, mutta alueella asui myös irokeesien kieliryhmään kuuluneita huroneita. Ranskalaisilla oli alueella kauppa-asema, joka palveli vastaperustettua Detroitia ja sen siirtokuntalaisia. Euroopassa käydyn Seitsenvuotisen sodan heijastuessa myös merientakaisiin siirtokuntiin, Ranska menetti tämän alueen hallinnan Britti-imperiumille vuonna 1763.
Dearbornin alueelle alkoi asettua lisää Euroopasta tulleita siirtolaisia Yhdysvaltain vapaussodan päätyttyä ja olojen rauhoituttua. Väestömäärän kasvaessa alueen siirtokunnista muodostettiin vuonna 1833 Dearborn Township, jonka sisällä silloinen Dearbornvillen kylä oli. Alueet nimettiin Yhdysvaltain vapaussodan aikaisen patriootti Henry Dearbornin kunniaksi. Alue yhdistettiin yhdeksi Dearbornin kunnaksi vuonna 1893.
Vuonna 1927 Dearbornista tuli kaupunki. Kaupungin nykyiset rajat ovat perua vuonna 1928 pidetystä äänestyksestä, jonka tuloksena Dearborn yhdistyi naapurikuntansa Fordsonin kanssa.[lähde? ]
Näiden kahden kunnan entinen raja-alue, Dearbornin läntisellä laidalla, on edelleen hyvin harvaan rakennettu. Henry Ford osti täältä isot maa-alueet, joille hän rakennutti asuinkiinteistönsä Fair Lanen. Myöhempiä samalle seudulle sijoittuneita kiinteistöjä ovat Ford Motor Companyn pääkonttori sekä muita yhtiön toimintaan liittyviä rakennuksia, Ford-lentokenttä, joka on myöhemmin muutettu ajoneuvojen testialueeksi, The Henry Ford -ulkoilmamuseo, Henry Ford Centennial Library -kirjasto, taidekeskus Ford Community & Performing Arts Center ja ostoskeskus Fairlane Town Center. Koska seutu oli Henry Fordin aikana viljelysmaata, nykyisinkin alueen avoimilla alueilla viljellään auringonkukkia ja Henry Fordin suosikkia, soijapapua. Satoa alueelta ei kuitenkaan kerätä.[lähde? ]
Aiheesta muualla

About Dearborn Michigan - A World-Class Hometown -video
Wikimedia Commonsissa on kuvia tai muita tiedostoja aiheesta .
Kevin O’Higgins

Kevin O’Higgins vuonna 1922.
Kevin Christopher O’Higgins (7. kesäkuuta 1892 Stradbally, Laois – 10. heinäkuuta 1927 Booterstown, Dublinin kreivikunta) oli irlantilainen poliitikko. Irlannin tasavaltalaisarmeija (IRA) salamurhasi hänet hänen toimiessaan Irlannin oikeusministerinä ja varapääministerinä vuonna 1927.
Ura

O’Higgins opiskeli University College Dublinissa ja työskenteli nuoruudessaan lakimiessetänsä apulaisena. Hän liittyi Irlannin itsenäisyyttä ajaneeseen Sinn Féin -puolueeseen vuoden 1916 pääsiäiskapinan jälkeen ja joutui pian poliittisista syistä brittiviranomaisten vangitsemaksi. Ollessaan edelleen vankilassa hänet valittiin Sinn Féinin edustajana Britannian parlamenttiin vuoden 1918 vaaleissa. Vuonna 1919 perustetussa Irlannin tasavaltalaishallituksessa O’Higgins toimi kunnallishallintoministeri W. T. Cosgraven avustajana. O’Higgins tuki 1921 solmittua Ison-Britannian ja Irlannin sopimusta, ja hänet nimitettiin 1922 oikeusministeriksi ja varapääministeriksi Cosgraven johtamaan hallitukseen. Hän jatkoi kummassakin virassa yhtäjaksoisesti viisi vuotta myöhemmin tapahtuneeseen kuolemaansa asti.
O’Higgins auttoi muotoilemaan Irlannin vapaavaltion perustuslain ja varmisti sen hyväksynnän parlamentissa Dáil Éireannissa. Hän perusti Garda Síochánain, Irlannin poliisivoimat, ja ajoi läpi alkoholin myyntiä rajoittaneen lain. Lisäksi hän edusti Irlannin vapaavaltiota Kansainliiton kokouksissa. O’Higgins sai IRA:n vihat päälleen pyrkiessään ankarin keinoin tukahduttamaan sen toiminnan Irlannin sisällissodan aikana 1922–1923 ja sen jälkeen. Vihaa herättivät erityisesti hänen antamansa määräykset yhteensä 77 vangiksi jääneen kapinallisen IRA-sotilaan teloittamiseen sisällissodan aikana. Yksi O’Higginsin määräyksellä teloitetuista oli Rory O’Connor, joka oli edellisenä vuonna toiminut bestmanina hänen häissään. Kolme IRA-miestä salamurhasi O’Higginsin vuonna 1927 hänen ollessaan matkalla kirkkoon.
Salamurhan seuraukset

O’Higginsin salamurhan seurauksena Cosgraven hallitus sääti Public Safety Act -nimisen lain, joka muun muassa määräsi kaikki parlamenttiehdokkaat sitoutumaan uskollisuudenvalaan kuninkaalle. Tämä pakotti Eamon de Valeran johtaman Fianna Fáil -puolueen luopumaan monta vuotta jatkuneesta parlamentin boikotoinnista, mikä muutti huomattavasti Irlannin sisäpoliittista asetelmaa.
Ding Dong Song

| ”Ding Dong Song” Günther |
| --- | --- | --- |

Singlen tiedot
 Albumilta: Pleasureman
 Julkaistu: 21. tammikuuta 2004
 Tuottaja(t): Anders Wrethov
 Tyylilaji: Eurodance
 Kesto: 04.08
 Levy-yhtiö: Warner Bros. Sweden
Güntherin muut singlet
|   | ”Ding Dong Song” 2004 | ”Teeny Weeny String Bikini” 2004 |
Ding Dong Song on ruotsalaisen poplaulaja Güntherin kappale, joka sisältää myös The Sunshine Girlsin esittämiä lauluosuuksia. Kappaleen julkaisi alun perin hollantilaisyhtye Phil & Company vuonna 1984 nimellä ”Tralala” ja se julkaistiin vuonna 2004 Güntherin Pleasureman-debyyttialbumilta. Kappale oli Ruotsin virallisen singlelistan ensimmäisellä sijalla yhteensä kolme viikkoa.
Taustaa ja nauhoittaminen

Güntherin versio kappaleesta esitetään englanniksi vahvalla saksalaisella korostuksella. Kappale on parodia eurodance-lajityypeistä, varsinkin 1980- ja 1990-luvulta peräisin olevista.
Listasijoitukset

| Listat (2004) | Paras sijoitus |
| --- | --- |
Belgia (Ultratop 50 Flanderi): 43
Belgia (Ultratop 50 Vallonia): 31
Suomi (Suomen virallinen lista): 16
Saksa (Media Control Charts): 93
Irlanti (IRMA): 12
Norja (VG-lista): 7
Ruotsi (Sverigetopplistan): 1
Sveitsi (Swiss Music Charts): 95
Iso-Britannia (Britannian singlelista): 14

Käännös suomeksi
Kirkkosaari (Virtasalmi)

Kirkkosaari
| --- | --- |
Sijainti:  62°10.173′N, 027°25.492′E, Pieksämäki Suomi
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Kirkkosaari on saari Pieksämäen kaupungissa Virtasalmen taajaman yhteydessä. Saari on asumaton.
Dos Hermanasin rautatieasema

| Dos Hermanas |
| --- | --- |

Perustiedot
Sijainti:  37°17′15.1″N, 005°55′26.7″W
Kunta:  Dos Hermanas
Valtio:  Espanja
Liikenne
Liikennöitsijä(t):  Renfe
Kaukoliikenne:  Sevillasta Cádiziin, Málagaan ja Granadan kautta Almeríaan kulkevat junat 65, 67 ja 68
Lähijunat:   Cercanías Sevilla: C-1
Asemarakennus
Tyyppi:  maanpäällinen asema
Ratapiha
Raiteisto:  3
Kuva aseman sisätiloista
Dos Hermanasin rautatieasema on kauko- ja lähiliikenteen asema Dos Hermanasissa Sevillan metropolialueella Andalusiassa.
Sevillan Cercanías-lähijunajärjestelmän linja C-1 kulkee Dos Hermanasin kautta. Lisäksi asema on kolmen Media Distancia -kaukojunareitin pysähdyspaikka. Media Distancia -reitti 65 kulkee Sevillan päärautatieasemalta Cádiziin, 67 Sevillasta Málagaan ja 68 Sevillasta Granadan kautta Almeríaan.
Aiheesta muualla

Wikimedia Commonsissa on kuvia tai muita tiedostoja aiheesta .
Dear Monsters

| Dear Monsters Bad Wolves |
| --- | --- | --- |

Studioalbumin tiedot
 Julkaistu: 29. lokakuuta 2021
 Kesto: 45.03
 Levy-yhtiö: Eleven Seven
Bad Wolves muut julkaisut
| N.A.T.I.O.N. 2019 | Dear Monsters 2021 | Die About It 2023 |
Singlet albumilta Dear Monsters
 ”Lifeline” Julkaistu: 8. syyskuuta 2021
Dear Monsters on heavy metal -yhtye Bad Wolvesin kolmas albumi. Se julkaistiin 29. lokakuuta 2021.
Kappaleet

Sacred Kiss – 4.04
Never Be the Same – 3.50
Lifeline – 3.13
Wildfire – 3.16
Comatose – 4.03
Gone – 3.40
On the Case – 3.27
If Tomorrow Never Comes – 3.08
Springfield Summer – 4.15
House of Cards – 4.19
Classical – 3.33
In the Middle – 4.09
Kokoonpano

Doc Coyle - soolokitara, taustalaulu
Chris Cain - rytmikitara, taustalaulu
Kyle Konkiel - basso, taustalaulu
John Boecklin - rummut
Daniel “DL” Laskiewicz - laulu
Arvostelut

Imperiumi: 6-/10
Soundi:
Dosches

| Dosches |
| --- | --- |
 Saint-Jean-Baptisten kirkko
 Dosches
 Koordinaatit: 48°19′18″N, 4°15′02″E 
Valtio:  Ranska
Alue:  Grand Est
Departementti:  Aube
Arrondissementti:  Troyes
Pinta-ala:  
 – Kokonaispinta-ala:  20,6 km²
Väkiluku (2021):  313 
 – Väestötiheys:  15 as./km²
Kunnan numero:  10129
 
 Kunnan kotisivut 
Infobox OKVirheellinen NIMI-arvo: 
Dosches on kunta Ranskassa Auben departementissa Grand Estin alueella. Se sijaitsee noin 18 kilometriä Troyes'n kaupungista itään.
Tuulimylly
Saint-Jean-Baptisten kirkko on peräisin 1800-luvulta, mutta sen vanhimmat osat ovat kuitenkin 1500-luvulta. Kirkon sisällä oleva väritetty kivinen patsas, joka kuvaa säälivää Neitsyt Mariaa, on luokiteltu historialliseksi monumentiksi.
Doschesin kylässä on perinteinen tuulimylly, joka on rakennettu uudelleen 1700-luvun tyyliin. Paikallinen yhdistys haluaa herättää henkiin 1800-luvun alussa hävinneen perinteen.
Aiheesta muualla

Kuvia tai muita tiedostoja aiheesta Dosches Wikimedia Commonsissa
Kirkkosaari (Oulu)

Kirkkosaari
| --- | --- |
Sijainti:  65°02′50″N, 026°07′25″E, Oulu Pohjois-Pohjanmaa Suomi
Vesialue:  Kiiminkijoki 
Pinta-ala:  noin 7,6 km²
| --- | --- |
Asukasluku:  noin 20
Asutuskeskukset:  Autiolehto, Vattuaho
Kieli:  suomi
muokkaa - muokkaa wikitekstiä - muokkaa Wikidataa
Kirkkosaari on pinta-alaltaan noin 7,6 neliökilometrin laajuinen Kiiminkijoen saari Ylikiimingin kaupunginosassa Oulussa Ylikiimingin taajaman ja kirkon pohjoispuolella. Saarta erottavat mantereesta sen etelä- ja itäpuolella virtaava Kiiminkijoki ja sen sivuhaarat, pohjoispuolella virtaava Mustapudas sekä länsipuolella virtaava Kääriänpudas. Saarella asuu noin 20 asukasta, asutuksen keskittyessä etelärannalle Autiolehdon ja Vattuahon alueille. Joloksentie johtaa saaren lävitse.
Oulun ja Ylikiimingin vuonna 2009 tapahtuneen kuntaliitoksen jälkeen Oulun kaupungin maantieteellinen keskipiste siirtyi Kirkkosaareen. Oulun yliopiston maantieteen laitoksen määrittelemä keskipiste sijaitsee Kirkkosaaren lounaisosassa Autiolehdon harjun ja Kiiminkijoen välisellä suoalueella, ja se on merkitty maastoon viitoin. Keskipisteen koordinaatit ovat 65°02′09″N, 026°06′29.6″E.
Kordieriitti

| Kordieriitti |
| --- | --- |
 Vasemmalla raakakivi, jossa on näkyvissä voimakas pleokroismi ja oikealla viistehiottu kivi
Luokka:  silikaattimineraalit
Kemialliset ominaisuudet
Kemiallinen kaava:  (Mg,Fe)2Al4Si5O18
Fysikaaliset ominaisuudet
Väri:  sininen, violetti tai kellanruskea
Kidejärjestelmä:  rombinen
Kovuus Mohsin asteikolla:  7–7,5
Ominaispaino:  2,5–2,6
Optiset ominaisuudet
Pleokroismi:  voimakas
Läpinäkyvyys:  läpinäkyvästä läpinäkymättömään
Aiheesta muualla
  Kordieriitti Commonsissa 
Kordieriitti on inosilikaatteihin kuuluva mineraali, joka sisältää magnesiumia ja alumiinia. Myös rautaa esiintyy mineraalissa lähes aina, ja erityisen rautapitoista muunnosta kutsutaan sekaninaiitiksi. Kordieriitin kemiallinen koostumus on (Mg,Fe)2Al4Si5O18 ja sen kidejärjestelmä on rombinen. Kovuus Mohsin asteikolla on 7–7,5 ja ominaispaino 2,5–2,6. Kordieriittia esiintyy sinisenä, violettina ja kellanruskeana, läpinäkyvästä läpinäkymättömään. Läpinäkyvää siniviolettia kordieriittia kutsutaan myös ioliitiksi, ja sitä käytetään jalokivenä.
Kordieriitin silmiinpistävin ominaisuus on sen voimakas pleokroismi. Läpinäkyvää kiveä käännettäessä sen väri vaihtelee sinisestä tai violetista vaaleansiniseen tai kellanharmaaseen. Sen perusteella kiveä on nimitetty myös dikroiitiksi (kreikasta, ’kaksivärinen kivi’). Jaloa kordieriittia esiintyy Sri Lankassa, Myanmarissa, Namibiassa, Brasiliassa, Tansaniassa, Madagaskarilla, Connecticutissa Yhdysvalloissa, Yellowknifen alueella Kanadan Luoteisterritorioissa sekä Suomessa ja Ruotsissa.
Kombinaatio

Kombinatorisessa matematiikassa joukon alkioiden kombinaatio on joukon osajoukko. k-kombinaatio on joukon S osajoukko, jossa on k kappaletta jäseniä. Jäsenten listausjärjestyksellä ei ole merkitystä kombinaatioissa:  kaikki joukot, jotka voidaan muodostaa vaihtamalla jäsenten järjestystä, esittävät samaa kombinaatiota. Sen sijaan variaatiossa jäsenten järjestyksellä on merkitystä eli eri järjestys on eri variaatio.
k-kombinaatioiden määrä on sama kuin binomikerroin "n yli
k:n", joka kirjoitetaan yleensä
missä
Myös kirjoitusasu C(n, k) on tavallinen sen käyttökelpoisuuden vuoksi tekstirivillä.
Kombinaatio voidaan esittää myös lukumäärän laskemista kuvaavilla summalausekkeilla:
Esimerkkejä > Esimerkki 1.

C(5, 3) kertoo, kuinka monta erilaista kolmen hengen ryhmää voidaan muodostaa viiden henkilön joukosta. Lasketaan se:
{5 \choose 3}={\frac {5!}{3!(5-3)!}}={\frac {5\cdot 4\cdot 3\cdot 2!}{3!\cdot 2!}}={\frac {5\cdot 4\cdot 3}{3!}}={\frac {5\cdot 4\cdot 3}{6}}=5\cdot 2=10.
Esimerkkejä > Esimerkki 2.

Lasketaan todennäköisyys sille, että saadaan lotossa tasan k numeroa oikein  (0\leq k\leq 7):
Lasketaan ensiksi kaikkien niiden lottorivien määrä, joissa on tasan k numeroa oikein. Tämä saadaan laskemalla kaikki 7:n oikean numeron k-kombinaatiot, joka siis kertoo, kuinka monella tavalla 7:stä numerosta voidaan valita k numeroa (muista, että k on korkeintaan 7):
Nyt väärät numerot voivat olla mitä vain, vaikka selvästikin niiden muodostamat osajoukot vaikuttavat lopullisten rivien määrään. Ongelma ratkaistaankin kertomalla yllä oleva luku kaikkien 32 arpomatta jääneiden numeroiden (7-k) kombinaatiolla, eli kaikilla mahdollisilla väärin menneiden numeroiden kombinaatioilla:
siis kertoo, kuinka monta erilaista lottoriviä voidaan muodostaa, joissa on täsmälleen k numeroa oikein ja 7-k väärin.
Kysytty todennäköisyys tapahtumalle saadaan, kun saatu luku jaetaan kaikkien mahdollisten lottorivien lukumäärällä 
 {39 \choose 7}:
Siten esimerkiksi todennäköisyys saada lotossa viisi oikein on
{7 \choose 5}{32 \choose 7-5}:{39 \choose 7}={7 \choose 5}{32 \choose 2}:{39 \choose 7}=21\cdot 496:15380937=10416:15380937\approx 1:1477\approx 0{,}0006772
Aiheesta muualla

Kuvia tai muita tiedostoja aiheesta Kombinaatio Wikimedia Commonsissa
Luettelo eri tapauksista, kun viidestä valitaan kolme ihmistä (lukua).
Dos Erresin verilöyly

Dos Erresin verilöyly oli Guatemalan sisällissodan aikana joulukuussa 1982 tapahtunut joukkomurha Las Dos Erresin kylässä Peténin departementissa. Sananmukaisesti kylän nimi tarkoittaa "Kahta Ärrää", mikä viittaa maa-alueen alkuperäisiin omistajiin Ruanon veljeksiin.
Kenraali Efraín Ríos Monttin presidenttikauden aikana Dos Erresin kylässä surmattiin yli 200 ihmistä mukaan lukien naisia, lapsia ja vanhuksia 6. joulukuuta 1982. Verilöylyn toteuttivat Guatemalan armeijan Kaibiles-eliittisotilasyksikkö osana hallituksen poltetun maan taktiikkaa, jonka myötä 200 000 alkuperäistä intiaani- ja maya-väestöön kuuluvaa ihmistä kuoli.